b'\n_START_ARTICLE_\nSuomen Biathlon\n_START_SECTION_\nTuotteet\n_START_PARAGRAPH_\nSuomen Biathlon Oy valmistaa varsinaisten taululaitteistojen lis\xc3\xa4ksi my\xc3\xb6s muita ampumaratavarusteita, kuten katoksia, kylttej\xc3\xa4, ampumapaikkamattoja, tuuliviirej\xc3\xa4, paperisia kohdistustauluja jne. My\xc3\xb6s para-ampumahiihdon Eko-Aims-taululaitteistot kuuluvat yrityksen tuotteisiin. Samaan tekniikkaan perustuvia optisia Kurvisen taululaitteita k\xc3\xa4ytettiin Lontoon olympialaisten nykyaikaisessa viisiottelussa. Itse varsinainen taululaitteisto perustuu painovoimaan. Taulu kaatuu taaksep\xc3\xa4in luodin osuessa v\xc3\xa4hint\xc3\xa4\xc3\xa4n puoliksi tauluun._NEWLINE_Samalla valkoinen taulu nousee kaatuvan taulun paikalle laitteiston etupuolelta. Tietokone tunnistaa osumat sek\xc3\xa4 laitteistoon osuneet ohilaukaukset ja kirjaa ne tulospalveluun. Taululaitteistot ovat kauko-ohjattavia._NEWLINE_Kurvisen tauluja on viety yli kolmeenkymmeneen maahan. Niit\xc3\xa4 k\xc3\xa4ytet\xc3\xa4\xc3\xa4n p\xc3\xa4\xc3\xa4asiassa pohjoismaissa, Ven\xc3\xa4j\xc3\xa4ll\xc3\xa4, Kauko-Aasiassa ja Pohjois-Amerikassa. Keski-Euroopassa sen sijaan k\xc3\xa4ytet\xc3\xa4\xc3\xa4n l\xc3\xa4hinn\xc3\xa4 HoRa:n tauluja._NEWLINE_Suomen Biathlon Oy valmistaa tuotteensa omalla konepajallaan Liperin Yl\xc3\xa4myllyll\xc3\xa4. Samalla konepajalla valmistetaan my\xc3\xb6s mm. Abloyn tuotteita.'